РЕШЕНИЕ НА СЪВЕТА
от 9 юни 2008 година
за изменение на Решение 2004/162/ЕО относно режима на „octroi de mer“ във френските отвъдморски департаменти
(само текстът на френски език е автентичен)
(2008/439/ЕО)
СЪВЕТЪТ НА ЕВРОПЕЙСКИЯ СЪЮЗ,
като взе предвид Договора за създаване на Европейската общност,
като взе предвид Решение 2004/162/ЕО на Съвета от 10 февруари 2004 г. относно режима на „octroi de mer“ във френските отвъдморски департаменти и за удължаване срока на действие на Решение 89/688/ЕИО (1), и по-специално член 3 от него,
като взе предвид предложението на Комисията,
като има предвид, че:
(1)
С решение 2004/162/ЕО на френските органи се дава разрешение да прилагат пълно или частично освобождаване от „octroi de mer“ за продукти, които са местно производство на френски отвъдморски департаменти и са изброени в списъка от неговото приложение. В зависимост от конкретния продукт или отвъдморски департамент максимално разрешената данъчна разлика е 10, 20 или 30 процентни пункта.
(2)
Посоченото решение предвижда актуализиране на списъка от продукти в приложението, обусловено от възникването на нови производства във френските отвъдморски департаменти, или вземане на неотложни мерки, в случай че местното производство е застрашено от определени търговски практики.
(3)
Френските органи подадоха искане пред Комисията за актуализиране на списъка от продукти, допустими за диференцирано данъчно облагане, чрез добавяне на нови продукти. Искането на френските органи бе проучено по отношение на всеки един от въпросните продукти при отчитане на условията, установени в Решение 2004/162/ЕО. Тези нови продукти са резултат от производствени дейности, възникнали във Френска Гвиана едва след искането на френските органи от 14 март 2003 г., довело до приемането на Решение 2004/162/ЕО. Следователно тези продукти не бе възможно да бъдат включени в списъка от продукти, съдържащ се в приложението към посоченото решение. По този начин е изпълнено едното от двете алтернативно дадени условия, установени в член 3 от посоченото решение.
(4)
Следователно е необходимо проучването на затрудненията, които изпитват тези нови продукти спрямо вносните продукти, дължащи се на завишените производствени разходи за (често много малки) предприятия, които развиват производствена дейност на територията на Френска Гвиана. Тези завишени разходи се дължат, inter alia, на отдалечеността, неблагоприятния климат и малкия размер на местния пазар. Отдалечеността води до високи транспортни разходи и, предвид сроковете за доставка, принуждава предприятията да поддържат по-големи складови наличности от суровини и резервни части за поправка на машините, използвани при производство. Също така в резултат на малкия размер на местния пазар често производствените мощности са по-големи, отколкото го налагат произведените количества. Френските органи представиха данни за затрудненията, претърпени при местното производство на всяка една категория продукти в резултат на свързаните с всяка от тях фактори.
(5)
През октомври 2003 г. новосъздадено предприятие започва производство на кисело мляко и други млечни продукти, като например извара (позиция 0403, включително подпозиции 0403 10 и 0403 90 съгласно класирането в номенклатурата на Общата митническа тарифа). Към момента на подаване на първоначалното искане обаче, т.е. преди започване на производствената дейност, е планирано само производство на кисело мляко (позиция 0403 10 съгласно класирането в номенклатурата на Общата митническа тарифа). Впоследствие се оказва, че извършваната от предприятието дейност включва и продукти от позиция 0403 90. Съгласно представената от френските органи информация себестойността на въпросните продукти - местно производство, надхвърля с повече от 20 % себестойността на внасяните от другаде подобни продукти. За да бъдат компенсирани изпитваните затруднения при това ново местно производство, по отношение на Френска Гвиана следва да бъде добавена позиция 0403 90 в част Б от приложението към Решение 2004/162/ЕО, която съдържа списъка от местни продукти, за които е допустима данъчна разлика от 20 процентни пункта спрямо продукти, които не са произведени във френските отвъдморски департаменти.
(6)
През септември 2005 г. дружество започва дейност по печене на кафе. Едновременно в процес на организиране е и земеделска дейност за производство на сурово кафе. Тази дейност има за цел осигуряване на суровините, необходими на предприятието за печене на кафе. Впоследствие тези дейности заедно се очаква да задоволяват частично търсенето на кафе във Френска Гвиана. Съгласно представената от френските органи информация себестойността на печеното кафе - местно производство, надхвърля с повече от 20 % себестойността на вносното печено кафе. За да бъдат компенсирани претърпените затруднения при това ново местно производство, по отношение на Френска Гвиана следва да бъде добавено печено кафе (позиция 0901 21 съгласно класирането в номенклатурата на Общата митническа тарифа) в част Б от приложението към Решение 2004/162/ЕО, която съдържа списък от местни продукти, за които е разрешена данъчна разлика от 20 процентни пункта спрямо продукти, които не са произведени във френските отвъдморски департаменти.
(7)
В началото на 2006 г. предприятие започва дейност по производството на шоколад и продукти от какао (позиции 1801, 1802, 1803, 1805 и 1806 съгласно класирането в номенклатурата на Общата митническа тарифа). Едновременно с това в процес на организиране е и земеделска дейност за производство на какао. Впоследствие тези дейности като цяло се очаква да задоволяват частично търсенето на шоколад във Френска Гвиана. Съгласно представената от френските органи информация себестойността на шоколада и продуктите от какао - местно производство, надхвърля с повече от 20 % себестойността на внасяните от другаде подобни продукти. За да бъдат компенсирани претърпените затруднения при това ново местно производство, по отношение на Френска Гвиана следва да бъдат добавени позиции 1801, 1802, 1803, 1805 и 1806 в част Б от приложението към Решение 2004/162/ЕО, която съдържа списък от местни продукти, за които е разрешена данъчна разлика от 20 процентни пункта спрямо продукти, които не са произведени във френските отвъдморски департаменти.
(8)
През септември 2005 г. е създадено предприятие, развиващо дейност по производството на чипс от маниока, чипс от банан и печени фъстъци (позиции 2008 11 и 2008 99 съгласно класирането в номенклатурата на Общата митническа тарифа). Съгласно представената от френските органи информация себестойността на въпросните продукти - местно производство, надхвърля с повече от 20 % себестойността на внасяните от другаде подобни продукти. За да бъдат компенсирани претърпените затруднения при това ново местно производство, по отношение на Френска Гвиана следва да бъдат добавени позиции 2008 11 и 2008 99 в част Б от приложението към Решение 2004/162/ЕО, която съдържа списък от местни продукти, за които е разрешена данъчна разлика от 20 процентни пункта спрямо продукти, които не са произведени във френските отвъдморски департаменти.
(9)
Основано през 2006 г. пивоварно дружество започва през 2007 г. производство на бира (позиция 2203 съгласно класирането в номенклатурата на Общата митническа тарифа). Съгласно представената от френските органи информация себестойността на бирата - местно производство, надхвърля с повече от 30 % себестойността на вносната бира. За да бъдат компенсирани претърпените затруднения при това ново местно производство, по отношение на Френска Гвиана следва да бъде добавена позиция 2203 в част В от приложението към Решение 2004/162/ЕО, която съдържа списък от местни продукти, за които е разрешена данъчна разлика от 30 процентни пункта спрямо продукти, които не са произведени във френските отвъдморски департаменти.
(10)
През 2005 г. дружество от Гвиана започва дейност по събиране на остатъците от оризови люспи за използването им при производство на подобен на торф продукт (гориво, отпадъчен компост). Тази нова дейност не би била икономически рентабилна, ако торфът, произведен извън Френска Гвиана (позиция 2703 съгласно класирането в номенклатурата на Общата митническа тарифа), не е предмет на диференцирано данъчно облагане на територията на Френска Гвиана. Съгласно представената от френските органи информация, въпреки че този продукт се добива от земеделски отпадъци, размерът на производствените разходи е толкова висок, че той не може да се конкурира с внасяния във Френска Гвиана торф, дори ако бъдат взети под внимание и транспортните разходи. Според френските органи производствените разходи за този продукт са значително по-високи от тези за торфа поради много малкия размер на развиващото тази дейност предприятие от Френска Гвиана (шестима служители) и почти „занаятчийския“ характер на дейността, докато в Европа производството на торф има индустриален характер. Освен това на територията на Френска Гвиана липсва местно производство. Дори ако бъдат взети под внимание транспортните разходи на внесения от Европа торф, себестойността на произведения от оризови люспи продукт остава с повече от 20 % по-висока от тази на торфа. Без прилагането на специални мерки извършваната от предприятието от Френска Гвиана дейност няма да бъде икономически рентабилна, поради което се налагат действия за възстановяване на конкурентоспособността му. За да бъдат компенсирани изпитваните затруднения при това ново конкуриращо се местно производство на торф, по отношение на Френска Гвиана следва да бъде добавена позиция 2703 в част Б от приложението към Решение 2004/162/ЕО, която съдържа списък от местни продукти, за които е разрешена данъчна разлика от 20 процентни пункта спрямо продукти, които не са произведени във френските отвъдморски департаменти. Макар и ограничени само до торфа, диференцираните данъчни ставки ще позволят да се запази дейността по производство на това ново местно гориво, което ще се облага с приложимата за торфа - местно производство, данъчна ставка, при условие че такова производство съществува.
(11)
През 2005 г. дружество от Френска Гвиана започва производството на дунапренени матраци и продукти от полимери на стирена (позиции 3921 11 и 9404 21 съгласно класирането в номенклатурата на Общата митническа тарифа). Съгласно представената от френските органи информация себестойността на въпросните продукти - местно производство, надхвърля с повече от 20 % себестойността на внасяните от другаде подобни продукти. За да бъдат компенсирани изпитваните затруднения при това ново местно производство, по отношение на Френска Гвиана следва да бъдат добавени позиции 3921 11 и 9404 21 в част Б от приложението към Решение 2004/162/ЕО, която съдържа списък от местни продукти, за които е разрешена данъчна разлика от 20 процентни пункта спрямо продукти, които не са произведени във френските отвъдморски департаменти.
(12)
През 2005 г. предприятие от Френска Гвиана започва производството на душ-кабини от ПВЦ (позиция 3922 10 съгласно класирането в номенклатурата на Общата митническа тарифа). Съгласно представената от френските органи информация себестойността на душ-кабините - местно производство, надхвърля с повече от 20 % себестойността на внасяните от другаде подобни продукти. За да бъдат компенсирани изпитваните затруднения при това ново местно производство, по отношение на Френска Гвиана следва да бъде добавена позиция 3922 10 в част Б от приложението към Решение 2004/162/ЕО, която съдържа списък от местни продукти, за които е разрешена данъчна разлика от 20 процентни пункта спрямо продукти, които не са произведени във френските отвъдморски департаменти.
(13)
През 2007 г. предприятие от Френска Гвиана започва дейност по производството на цинкови и медни водосточни тръби (позиции 7411, 7412, 7419 91, 7907 00 10 и 7907 00 90 съгласно класирането в номенклатурата на Общата митническа тарифа). Съгласно представената от френските органи информация себестойността на въпросните продукти - местно производство, надхвърля с повече от 20 % себестойността на внасяните от другаде подобни продукти. За да бъдат компенсирани изпитваните затруднения при това ново местно производство, по отношение на Френска Гвиана следва да бъдат добавени позиции 7411, 7412, 7419 91, 7907 00 10 и 7907 00 90 в част Б от приложението към Решение 2004/162/ЕО, която съдържа списък от местни продукти, за които е разрешена данъчна разлика от 20 процентни пункта спрямо продукти, които не са произведени във френските отвъдморски департаменти,
ПРИЕ НАСТОЯЩОТО РЕШЕНИЕ:
Член 1
Приложението към Решение 2004/162/ЕО се изменя в съответствие с приложението към настоящото решение.
Член 2
Адресат на настоящото решение е Френската република.
Съставено в Люксембург на 9 юни 2008 година.